OSNOVNA ŠKOLA MARIA MARTINOLIĆA

Omladinska 11, Mali Lošinj

KLASA: 602-11/15-01/02

URBROJ: 2213-24-15-6

Mali Lošinj, 18.06.2015.

Na temelju čl. 8. Zakona o umjetničkom obrazovanju (NN 130/11) i čl. 110.a Statuta, Osnovna škola Maria Martinolića raspisuje

NATJEČAJ ZA UPIS UČENIKA U 1. RAZRED GLAZBENOG ODJELA

OSNOVNE ŠKOLE MARIA MARTINOLIĆA U ŠKOLSKOJ GODINI 2015./16.

Članak 1.

U prvi razred glazbenog odjela Osnovne škole Maria Martinolića u školskoj godini 2015./16. upisuje se:

4 učenika za temeljni predmet klavir

1 učenik za temeljni predmet harmonika

1 učenik za temeljni predmet flauta

1 učenik za temeljni predmet klarinet

1 učenik za temeljni predmet truba

Izrazi koji se u ovom natječaju koriste za osobe u muškom rodu neutralni su i odnose se na osobe muškog i ženskog roda.

Članak 2.

U prvi razred glazbenog odjela u pravilu se upisuju djeca koja su navršila sedam godina, a najviše deset godina života i zadovoljila kriterije propisane kurikulumom umjetničkog obrazovanja.

Kandidati za puhačke instrumente uz prijavnicu prilažu odgovarajuću liječničku potvrdu.

Kandidati za upis u prvi razred pristupaju provjeri glazbenih sposobnosti (audiciji).

Članak 3.

Na audiciji stručno povjerenstvo (u daljnjem tekstu: Povjerenstvo) vrši provjeru glazbenih sposobnosti kandidata i utvrđuje rezultate kandidata.

Elementi vrednovanja glazbenih sposobnosti su: sluh, glazbeno pamćenje i ritam.

Temeljem ukupnog broja bodova utvrđuju se rezultati audicije i ljestvica poretka za pojedini instrument. U slučaju istog ukupnog broja bodova o prednosti određenog kandidata odlučit će Povjerenstvo.

Članak 4.

Kandidat koji je stekao pravo upisa, a ne upiše se u natječaj u određenom roku, gubi pravo upisa.

Iznimno od stavka 1. ovog članka, odlukom Povjerenstva može se omogućiti upis sljedećem kandidatu na ljestvici poretka, a temeljem obavijesti Povjerenstva.

Članak 5.

Natječaj za upis polaznika glazbenog odjela objavit će se na mrežnoj stranici škole i lokalnom radiju od 19. do 26. lipnja 2015.

Prijavnica je objavljena na mrežnoj stranici škole, a popunjena se predaje u tajništvo do 26. lipnja 2015.

Audicija će se održati 29. i 30. lipnja 2015. od 10.00 do 12.00 sati u učionici glazbene kulture OŠ Maria Martinolića.

Upisi učenika biti će 01. srpnja 2015. od 08.00 do 12.00 sati u učionici glazbene kulture. Prilikom upisa učenik predaje popunjenu upisnicu koja je objavljena na mrežnoj stranici škole.

Članak 6.

Za školovanje učenika glazbenog odjela roditelji participiraju u skladu s Odlukom Školskog odbora od 21.04.2015. (KLASA: 402-013/15-01/06 URBROJ: 2213-24-15-3) u iznosu od =2.000,00 kuna godišnje za prvo dijete, =1.000,00 kuna za drugo dijete, a za treće i svako daljnje dijete participacija se ne naplaćuje.

Participacija iz st. 1. i 2. ovog članka plaća se u deset jednakih obroka.